Diari Oficial de la Generalitat Valenciana


Sumari del DOGV 8652, del 10-10-2019 (2019/9503)

RESOLUCIÓ de 4 d'octubre de 2019, del conseller d'Hisenda i Model Econòmic, per la qual es dona publicitat de l'increment del crèdit disponible per a atendre les sol·licituds de subvencions de caràcter plurianual per a determinats projectes d'inversió empresarial que contribuïsquen a la transformació del model econòmic de la Comunitat Valenciana, regulades a l'empara de l'Ordre 14/2018, de 27 de desembre, de la Conselleria d'Hisenda i Model Econòmic.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8652

Data del DOGV
:   10-10-2019

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2019/9503


Data del document
:   04-10-2019

Organisme emissor
:   Conselleria d'Hisenda i Model Econòmic

Tipus de document
:   Resolució

Descriptors 

:   * Conselleria d'Hisenda i Model Econòmic
    * ajuda pública

RESOLUCIÓ de 4 d'octubre de 2019, del conseller d'Hisenda i Model Econòmic, per la qual es dona publicitat de l'increment del crèdit disponible per a atendre les sol·licituds de subvencions de caràcter plurianual per a determinats projectes d'inversió empresarial que contribuïsquen a la transformació del model econòmic de la Comunitat Valenciana, regulades a l'empara de l'Ordre 14/2018, de 27 de desembre, de la Conselleria d'Hisenda i Model Econòmic. [2019/9503]  
Mitjançant l'Ordre 14/2018, de 27 de desembre, de la Conselleria d'Hisenda i Model Econòmic, publicada en el DOGV número 8454, de 21.12.2018, es van establir les bases reguladores per a la concessió de subvencions de caràcter pluriennal per a determinats projectes d'inversió empresarial que contribuïsquen a la transformació del model econòmic de la Comunitat Valenciana.  
En data 12.02.2019 es va publicar la Resolució de 5 de febrer de 2019, del conseller d'Hisenda i Model Econòmic, per la qual es convoca la concessió de subvencions de caràcter plurianual per a determinats projectes d'inversió empresarial que contribuïsquen a la transformació del model econòmic de la Comunitat Valenciana, regulades a l'empara de l'Ordre 14/2018, de 27 de desembre, de la Conselleria d'Hisenda i Model Econòmic.  
En aquesta resolució de convocatòria s'establia el termini de presentació de sol·licituds el 30 de juny de 2019 i es publicaven els crèdits pressupostaris inicials i l'import global màxim destinat a finançar-les amb el següent tenor literal:  
«Aquestes subvencions seran finançades amb càrrec a la línia S5136000, ??Incentius a la inversió per a impulsar el canvi de model econòmic de la Comunitat Valenciana ?, del programa 615.20, Model econòmic i actuacions sobre el sector públic, fons propis no condicionats de la Generalitat, recollida en els annexos de transferències i subvencions de la Llei 28/2018, de 28 de desembre, de pressupostos de la Generalitat per a l'exercici 2019, o l'equivalent en els exercicis successius, pels següents imports globals màxims:  
  
2019: 5.000.000 - (cinc milions d'euros)  
2020: 3.500.000 - (tres milions cinc-cents mil euros)  
2021: 3.000.000 - (tres milions d'euros)  
Per la seua part, el resolc segon, apartat 3, de la convocatòria, determina la possibilitat d'incrementar l'import del crèdit disponible, com a conseqüència de les circumstàncies previstes en l'article 58, del Reial decret 887/2006, de 21 de juliol, pel qual s'aprova el Reglament de la Llei 38/2003, de 17 de novembre, general de subvencions, quan es produïsca un augment de crèdit disponible abans de la concessió de les ajudes. Segons el precepte esmentat, per a l'efectivitat de la quantia addicional no serà necessària una nova convocatòria, i haurà d'aprovar-se prèviament la modificació pressupostària que siga procedent en un moment anterior a la resolució de concessió de l'ajuda.  
Finalitzat el termini de presentació de sol·licituds, s'han presentat un total de 63, de les quals, finalment, una vegada completat el procés d'esmena i comprovació del compliment dels requisits per a concórrer en aquesta convocatòria, han resultat 47 sol·licituds que hauran de ser valorades per la comissió d'avaluació establida en les bases reguladores i en la convocatòria que, en el cas de ser totes ateses, suposarien unes necessitats de crèdits pels següents imports:  
  
IMPORTS SOL·LICITATS PER ANUALITAT  
2019 2020 2021  
14.900.208,78 - 50.556.867,01 - 69.453.462,66 -  
TOTAL: 25.056.116,45 -  
  
  
Davant d'aquest alt nivell de sol·licituds vàlides presentades, és altament aconsellable, a fi d'aconseguir el major impacte de la mesura d'incentivació proposada, establir els mecanismes d'índole pressupostària que permeten atendre un nombre més elevat de sol·licituds que, no obstant això, no poden tramitar-se per la insuficiència de crèdit.  
En aquest context, el Consell, en la sessió de 27 de setembre de 2019, acorda autoritzar una transferència de crèdit del capítol IV del programa 612.10, Finançament i fons europeus, al capítol VII del programa 615.20, Model econòmic i actuacions sobre el sector públic, totes dues de la Conselleria d'Hisenda i Model Econòmic, per un import global de 2.400.000 euros, la qual cosa implica un augment de la dotació de la línia de subvenció S5136000 segons el següent detall:  
Simultàniament, en la mateixa sessió de 27 de setembre de 2019, el Consell acorda l'autorització de l'ampliació del límit quantitatiu que fixa l'article 40.3 de la Llei 1/2015, de 6 de febrer, d'hisenda pública, del sector públic instrumental i de subvencions, per a assumir compromisos de despeses plurianuals amb càrrec a la línia de subvenció S5136000, «Incentius a la inversió per a impulsar el canvi de model econòmic de la Comunitat Valenciana», del capítol VII, programa pressupostari 615.20, Model econòmic i actuacions sobre el sector públic, segons el següent detall:  
  
Anualitat Límit actual Límit modificat  
2020 3.751.200 - 7.400.000 -  
2021 3.599.731 - 7.400.000 -  
  
  
  
En virtut d'això, vistos els antecedents de fet invocats i de conformitat amb el que es disposa en els següents fonaments de dret:  
- Apartat 3, del resolc segon de la Resolució de 5 de febrer de 2019, del conseller d'Hisenda i Model Econòmic, per la qual es convoca la concessió de subvencions de caràcter plurianual per a determinats projectes d'inversió empresarial que contribuïsquen a la transformació del model econòmic de la Comunitat Valenciana, regulades a l'empara de l'Ordre 14/2018, de 27 de desembre, de la Conselleria d'Hisenda i Model Econòmic.  
- Article 58.5 del Reglament de la Llei 38/2003, de 17 de novembre, general de subvencions, aprovat pel Reial decret 887/2006, de 21 de juliol, pel qual s'estableix que l'òrgan concedent haurà de publicar la declaració de crèdit disponible amb caràcter previ a la resolució de concessió, en els mateixos mitjans que la convocatòria, sense que tal publicitat implique l'obertura de termini per a presentar noves sol·licituds, ni l'inici d'un nou còmput de termini per a resoldre.  
- Article 18 de l'Ordre 14/2018, de 27 de desembre, de la Conselleria d'Hisenda i Model Econòmic, publicada en el DOGV número 8454, de 21.12.2018, per la qual es van establir les bases reguladores per a la concessió de subvencions de caràcter plurianual per a determinats projectes d'inversió empresarial que contribuïsquen a la transformació del model econòmic de la Comunitat Valenciana, en relació amb la competència atorgada per l'article 160.4 de la Llei 1/2015, de 6 de febrer, d'hisenda pública, del sector públic instrumental i de subvencions, resolc:  
  
Donar publicitat en el Diari Oficial de la Generalitat Valenciana, amb caràcter previ a la resolució de concessió de les subvencions, del crèdit resultant d'incrementar el crèdit inicialment destinat a finançar aquesta convocatòria, amb la finalitat d'atendre un major nombre de sol·licituds vàlides, corresponent a la línia de subvenció S5136000, «Incentius a la inversió per a impulsar el canvi de model econòmic de la Comunitat Valenciana», del programa 615.20, Model econòmic i actuacions sobre el sector públic, o l'equivalent en els exercicis successius, fons propis no condicionats de la Generalitat, per les quanties i anualitats que s'assenyalen a continuació, tot condicionat a l'existència de crèdit adequat i suficient en els exercicis futurs:  
  
2019: 7.400.000 - (set milions quatre-cents mil euros)  
2020: 7.400.000 - (set milions quatre-cents mil euros)  
2021: 7.400.000 - (set milions quatre-cents mil euros)  
  
València, 4 d'octubre de 2019.- El conseller d'Hisenda i Model Econòmic: Vicent Soler i Marco.